Године 1683. Георге и Фридрих Аугуст учествовали су у Великом турском рату у бици код Беча. За вријеме њиховог одсуства Георгова супруга родила је сина, Георга Аугуста. Сљедеће године Фридрих Аугуст је обавјештен о прихваћању примогенитуре која му је одузимала право на насљеђивање дијела очевог територија. Ово је довело до размирица између оца и синова, те између браће. Раздор у породици трајао је све до Фридрикове Аугустове погибије у бици 1690. године. Како је држава Хановер све више расла, а уз њу и учешће хановерске војске у биткама на страни цара Светог римског царства, Ернест Аугуст је 1692. године проглашен једним од кнежева изборника - принчева који су имали право да бирају цара Светог римског царства. Георге је сада био једини насљедник очеве кнежевине и стричевог војводства.